Jánd Község Roma Nemzetiségi Önkormányzat Képviselő-testületének 2016. május 30. napján megtartott rendes üléséről:

* tárgysorozata
* jegyzőkönyve
* határozata: 7-8 /2016.

Szám: 10-1 /2016/KT.

TÁRGYSOROZATA

1./ Előterjesztés Jánd Község Roma Nemzetiségi Önkormányzat 2015. évi költségvetésének

végrehajtásáról szóló rendelet elfogadására.

2./ Szociális Földprogram Szervezeti és Működési Szabályzatának elfogadása

Jánd, 2016. május 30.

Dacsó Gyöngyvér

RNÖ elnöke

**JEGYZŐKÖNYV**

**Készült:** Jánd Község Roma Nemzetiségi Önkormányzat Képviselő-testületének 2016. május 30. napján megtartott üléséről.

Jelen vannak: Dacsó Gyöngyvér elnök

Vadász János képviselő

Meghívottak: Feketéné dr. Lázár Emese aljegyző

Csatlós Edina pénzügyi osztályvezető

**Dacsó Gyöngyvér(elnök)**  Üdvözli a megjelenteket, megállapítja, hogy az ülés határozatképes, 3 képviselőből 2 jelen van. Javasolja jegyzőkönyv hitelesítőnek Vadász János képviselőt.

A képviselők egyhangúlag, 2 igen szavazattal – ellenszavazat és tartózkodás nélkül – Vadász János képviselőt jegyzőkönyv hitelesítőnek megválasztották.

**Tárgy: (1.tsp.) Előterjesztés Jánd Község Roma Nemzetiségi Önkormányzat 2015. évi**

**költségvetésének végrehajtásáról szóló határozat elfogadására.**

Előadó: Dacsó Gyöngyvér elnök

**Dacsó Gyöngyvér (elnök):** Tájékoztatja a jelenlévőket, hogy az államháztartásról szóló 2011. évi CXCV. törvény 87. §.-a alapján a vagyonról és a költségvetés végrehajtásáról

*a)* a számviteli jogszabályok szerinti éves költségvetési beszámolót,

*b)* az éves költségvetési beszámoló alapján évente, az elfogadott költségvetéssel összehasonlítható módon, az év utolsó napján érvényes szervezeti, besorolási rendnek megfelelő záró számadást (a továbbiakban: zárszámadás) kell készíteni.

Ezt a helyi nemzetiségi önkormányzatokra vonatkozóan az államháztartásról szóló törvény végrehajtásáról szóló 368/2011. (XII. 31.) Kormányrendelet fogalmazza meg szabályként, miszerint **a nemzetiségi önkormányzat éves költségvetési beszámolót készít.**

A beszámoló elkészítésekor az Áht. 91. §. (3) bekezdése alapján az (1) és (2) bekezdéseket kell alkalmazni - figyelemmel a 26. § (1) bekezdésében foglaltakra. Eszerint a helyi nemzetiségi önkormányzat költségvetésének végrehajtására vonatkozó **zárszámadási határozat** tervezetet a jegyző készíti elő, és a nemzetiségi önkormányzat elnöke terjeszti a Képviselő-testület elé, úgy, hogy az előterjesztést követő harminc napon belül, de ***legkésőbb a költségvetési évet követő év ötödik hónap utolsó napjáig hatályba lépjen***.

Az Áht. 91. § (1) bekezdését érintően a nemzetiségi önkormányzatnak a zárszámadási határozat tervezetével együtt a Képviselő-testület részére tájékoztatásul be kell nyújtania a Magyar Államkincstár (továbbiakban: Kincstár) 68/B. § szerinti ellenőrzése keretében a nemzetiségi önkormányzat éves költségvetési beszámolójával kapcsolatosan elkészített jelentését.

Az Áht. „45/A. A kincstári ellenőrzés” alcím alatti 68/B. §-a 2015. január elsejei hatállyal írta elő először ezt az ellenőrzési feladatot a Kincstár számára a helyi önkormányzatok, nemzetiségi önkormányzatok, társulások, térségi fejlesztési tanácsok és az általuk irányított költségvetési szervek körében a számviteli szabályok szerinti könyvvezetési kötelezettségeknek, teljesítendő adatszolgáltatási kötelezettségek szabályszerű teljesítésének, az éves költségvetési beszámoló megbízható, valós összképének vizsgálatára vonatkozóan.

A Kincstár tájékoztatása szerint eme feladatát a korábbi ellenőrzéseitől, illetve egyéb jogszabályi helyeken előírt ellenőrzési feladataitól függetlenül látja el. Maga az ellenőrzés 2015. év folyamán kezdődhetett volna el, a 2015-ös költségvetési év vizsgálatával, az első évben kevés számú, kockázatelemzéssel kiválasztott szervre vonatkozóan. 2015. évben ilyen jellegű ellenőrzést a Kincstár nem folytatott le az Önkormányzatunknál, így tájékoztatást sem tudunk nyújtani erre vonatkozólag.

Az Áht. 91. §. (2) bekezdése szerint a zárszámadás előterjesztésekor különösképpen be kell mutatni a költségvetési mérleget közgazdasági tagolásban, előirányzat felhasználási tervet, amelyen a pénzeszközök változásának bemutatását kell érteni. Be kell még mutatni a többéves kihatással járó döntések számszerűsítését évenkénti bontásban és összesítve, a közvetett támogatásokat, az adósságállományt lejárat, a Magyarország gazdasági stabilitásáról szóló 2011. évi CXCIV. tv. 3. §-a szerinti adósságot keletkeztető ügyleteket bel- és külföldi irányú kötelezettségek szerinti bontásban, és a vagyonkimutatást.

Az Ávr. 149. §. (1) alapján a **költségvetési maradványt** az éves költségvetési beszámoló készítésekor kell megállapítani az államháztartási számviteli kormányrendelet előírásainak megfelelően.

A képviselő-testület a Jánd Község Roma Nemzetiségi Önkormányzat 2015. költségvetéséről szóló határozatával fogadta el a 2015. évre vonatkozó, a gazdálkodását, meghatározó előirányzatokat, melyeket azóta egy alkalommal módosított. A **költségvetés eredeti előirányzatának főösszege 319 E Ft volt, mely a módosítás eredményeképpen 823 E Ft-ra változott.**

*Jánd Község Roma Nemzetiségi Önkormányzat Képviselő-testülete egyhangúlag, 2 igen szavazattal – ellenszavazat és tartózkodás nélkül - az alábbi határozatot hozta:*

**Jánd Község Roma Nemzetiségi Önkormányzat**

**7 /2016. (V.30.) határozata**

**a 2015. évi költségvetési zárszámadásáról**

A Jánd Község Roma Nemzetiségi Önkormányzat (továbbiakban: Nemzetiségi Önkormányzat) az államháztartásról szóló 2011. évi. CXCV. törvény 91. § (1) bekezdésében és a Nemzetiségek jogairól szóló 2011. évi CLXXIX. törvény 114. § (1) bekezdésében kapott felhatalmazás alapján a 2015. évi költségvetési zárszámadásáról a következő határozatot hozza.

**1. §**

A Nemzetiségi Önkormányzat a 2015. évi költségvetés végrehajtásáról szóló zárszámadás költségvetési bevételi és kiadási főösszegét, valamint maradványát

|  |  |
| --- | --- |
| **804 E Ft** | **Költségvetési bevétellel** |
| **813 E Ft** | **Költségvetési kiadással** |
| **- 9 E Ft** | **Maradvánnyal** |

hagyja jóvá.

**2. §**

A Képviselő-testület az Önkormányzat 2015. évi költségvetésének végrehajtását részletesen a következők szerint állapítja meg:

(1) Az Önkormányzat kiadásait, bevételeit mérlegszerűen az *1. mellékletben* foglaltaknak megfelelően fogadja el.

(2) A működési célú bevételek és kiadások mérlegét a *2. melléklet* szerint hagyja jóvá.

(3) Az Önkormányzat maradványának alakulását a *3. melléklet* szerint fogadja el.

**3. §**


Az Önkormányzat képviselő-testülete utasítja az elnököt, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

Ez a határozat 2016. május hó 31. nap lép hatályba.

|  |  |
| --- | --- |
| Feketéné dr. Lázár Emese | Dacsó Gyöngyvér |
| *aljegyző* | *elnök* |


A határozatot kapják:


* Elnök (helyben)
* Irattár












-----------------------------

**Tárgy: (2.tsp.) Előterjesztés a Szociális földprogram Szervezeti és Működési** **Szabályzatának elfogadása**

**Előadó**: Dacsó Gyöngyvér elnök

**Dacsó Gyöngyvér (elnök):** Tájékoztatja a jelenlévőket, hogy a Szociális Földprogram önálló célú állattartás és baromfitartás alprogramra kíván az Önkormányzat pályázatot benyújtani. Ez a szociálisan hátrányos helyzetű, vagy tartósan alacsony jövedelmű emberek munkavégzésre neveléséről szól. Az önkormányzat előnevelt csirkék vagy kacsák beszerzését kívánja biztosítani a támogatottak számára. A támogatottnak a baromfi állomány 50 %-át 1 éven belül saját és családja étkezési céljaira használhatja fel. A támogatottnak törekedni kell a baromfiállomány kettős hasznú tulajdonságának a (tojás, hús) kihasználására. A támogatott az állatállományt nem értékesítheti.

*Jánd Község Roma Nemzetiségi Önkormányzat Képviselő-testülete egyhangúlag, 2 igen szavazattal – ellenszavazat és tartózkodás nélkül- az alábbi határozatot hozta:*

**Jánd Község Roma Nemzetiségi Önkormányzat**

**8 /2016. (V.30.) határozata**

**a Szociális földprogram Szervezeti és Működési**

**Szabályzatának elfogadására**

A Képviselő-testület:

1./ **Támogatja** azon törekvést, hogy Jánd Község Roma Nemzetiségi

Önkormányzata pályázatot nyújtson be a Szociális Földprogramra.

2./ **Elfogadja** a szociális földprogram működéséről szóló Szervezeti

Működési Szabályzatot.

A határozatot kapják:

* Elnök (helyben)
* Irattár

Dacsó Gyöngyvér elnök megköszöni az ülésen való megjelenést és az ülést bezárja.

K.m.f

Dacsó Gyöngyvér Vadász János

RNÖ elnöke jkv. hitelesítő